**ПРОТОКОЛ № 28**

**ОТ ЗАСЕДАНИЕ НА**

**КОМИСИЯТА ПО АТЕСТИРАНЕТО И КОНКУРСИТЕ**

**КЪМ ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ,**

**ПРОВЕДЕНО НА 22.07.2025 г.**

/чрез видеоконферентна връзка/

Присъстват: Огнян Дамянов, Стефан Петров, Пламен Найденов, Евгени Иванов, Нели Златкова, Симона Попова, Малина Ачкаканова, Стелиана Кожухарова и Павел Колмаков

Отсъстващи: Светлана Бошнакова, Радосвета Раева и Георги Ценов

На заседанието присъстват: Мария Василева – директор на дирекция „Атестиране, конкурси и кадрова дейност на прокурори и следователи” и Полина Петкова – Началник отдел „Атестиране на прокурори и следователи“

Протоколирал: Камелия Миладинова

Допълнителни точки, включени за разглеждане в дневния ред на Комисията по атестирането и конкурсите към Прокурорската колегия на Висшия съдебен съвет

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

ОТТЕГЛЯ т. 7 от дневния ред.

ВКЛЮЧВАследнитедопълнителни точки в дневния ред на Комисията по атестиране и конкурси към Прокурорската колегия на Висшия съдебен съвет, за разглеждане: т. 17 - т. 19

РАЗНИ

1. Заявление от Георги Димитров Георгиев - изпълняващ функциите „административен ръководител - окръжен прокурор" на Окръжна прокуратура – Русе за преназначаване, на основание чл. 169, ал. 5 от ЗСВ.

*След проведено гласуване с вдигане на ръка и при обявения резултат 8 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**1.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРЕНАЗНАЧИ**, на основание чл. 169, ал. 5 от ЗСВ, Георги Димитров Георгиев - изпълняващ функциите „административен ръководител - окръжен прокурор" на Окръжна прокуратура – Русе, на длъжност „прокурор" в Окръжна прокуратура – Русе, с ранг „прокурор във ВКП", с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на встъпване на Радослав Владимиров Градев - прокурор в Окръжна прокуратура – Русе, в длъжност „административен ръководител - окръжен прокурор" на Окръжна прокуратура – Русе.

**1.2.** **ВНАСЯ** предложението по т. 1. в заседанието на Прокурорската колегия на Висшия съдебен съвет, насрочено на 23.07.2025 г., за разглеждане и произнасяне.

2. Заявления от Светозар Славов Тунев - прокурор в Районна прокуратура – Благоевград и от Мартин Лазаров Апостолов - прокурор в Софийска районна прокуратура, за преместване, на основание чл. 194, ал. 2 от ЗСВ.

*След проведено гласуване с вдигане на ръка и при обявения резултат 8 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**2.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ** **ДА ПРЕМЕСТИ**, на основание чл. 194, ал. 2 от ЗСВ, Светозар Славов Тунев **-** прокурор в Районна прокуратура – Благоевград, на длъжност „прокурор" в Софийска районна прокуратура, с ранг „прокурор в ОП", с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от 01.08.2025 г.

**2.2.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРЕМЕСТИ**, на основание чл. 194, ал. 2 от ЗСВ, Мартин Лазаров Апостолов **-** прокурор в Софийска районна прокуратура, с ранг „прокурор в ОП", на длъжност „прокурор“ в Районна прокуратура – Благоевград, с място на работа съдебния район на Районна прокуратура – Благоевград, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от 01.08.2025 г.

*Мотиви: Светозар Славов Тунев - прокурор в Районна прокуратура – Благоевград и Мартин Лазаров Апостолов - прокурор в Софийска районна прокуратура са депозирали заявления с искане за преместването им по реда на чл. 194, ал. 2 от ЗСВ пред административните си ръководители, които от своя страна изразяват положително становище за провеждане на процедурата, съгласно изискването на цитираната норма.*

*Разпоредбата на чл. 194, ал. 2 от ЗСВ предвижда възможност за размяна на магистрати на равна по степен длъжност, при взаимното им съгласие, както и това на административните им ръководители.*

*Съобразно гореизложеното, Комисията по атестирането и конкурсите към Прокурорската колегия счита, че са налице кумулативно изискуемите предпоставки за приложение института на чл. 194, ал. 2 от ЗСВ и молбите за преместване на гореспоменатите прокурори от двата органа на съдебната власт следва да бъдат уважени.*

*В допълнение при настоящото преместване прокурор Мартин Лазаров Апостолов няма да запази нормативно-определения му ранг „прокурор в ОП“ тъй като същият следва от заеманата длъжност „прокурор“ в Софийска районна прокуратура. Съгласно разпоредбата на чл. 233, ал.3 от ЗСВ, предложение последно от ЗСВ прокурорите в районната прокуратура в град София са с ранг прокурор в окръжна прокуратура. По отношение на тях, както и на изчерпателно-изброените в същата разпоредба други длъжности законодателят нормативно е предвидил по-висок ранг от заеманата длъжност. Ето защо прокурор Мартин Апостолов е назначен в Софийски районна прокуратура с ранг „прокурор в ОП".*

*Касае се за нормативно определен ранг, който произтича от заеманата длъжност само за определените в чл. 233, ал. 3 от ЗСВ прокуратури, в т. ч. и Софийската районна прокуратура, а не за придобит такъв, предпоставките за който са изчерпателно кумулативно изброени в чл. 234 от ЗСВ.*

*Доколкото към настоящия момент прокурор Мартин Апостолов не е придобил ранг „прокурор в ОП" по силата на чл. 234 от ЗСВ, не намира опора в нормативната уредба запазването на този ранг и при преместването му в Районна прокуратура - Благоевград.*

**2.3.** **ВНАСЯ** предложенията в заседанието на Прокурорската колегия на Висшия съдебен съвет, насрочено за 23.07.2025 г., за разглеждане и произнасяне.

3. Предложение, на основание чл. 186а, ал. 3 от ЗСВ, за първоначално назначаване на класираните кандидати за заемане на длъжността „прокурор“ в районните прокуратури, съгласно обявения конкурс с решение на Прокурорската колегия на Висшия съдебен съвет по протокол № 5/05.02.2025 г. (обн. в ДВ бр. 13/14.02.2025 г.)

**УВАЖАЕМИ ГОСПОЖИ И ГОСПОДА,**

С решение по протокол № 5/05.02.2025 г. Прокурорската колегия на Висшия съдебен съвет (Колегията), на основание чл. 180, ал. 1 и чл. 178, ал. 1 от ЗСВ, обяви конкурс за първоначално назначаване и заемане на 30 (тридесет) свободни длъжности „прокурор“ в районните прокуратури, както следва:

- Районна прокуратура – Благоевград – 3 (три) длъжности;

- Районна прокуратура – Враца – 1 (една) длъжност;

- Районна прокуратура – Кюстендил – 3 (три) длъжности;

- Районна прокуратура – Монтана – 2 (две) длъжности;

- Софийска районна прокуратура – 2 (две) длъжности;

- Районна прокуратура – Пазарджик – 1 (една) длъжност;

- Районна прокуратура – Стара Загора – 1 (една) длъжност;

- Районна прокуратура – Кърджали – 1 (една) длъжност;

- Районна прокуратура – Смолян – 2 (две) длъжности;

- Районна прокуратура – Велико Търново – 1 (една) длъжност;

- Районна прокуратура – Русе – 1 (една) длъжност;

- Районна прокуратура – Ловеч – 1 (една) длъжност;

- Районна прокуратура – Добрич – 1 (една) длъжност;

- Районна прокуратура – Шумен – 1 (една) длъжност;

- Районна прокуратура – Търговище – 1 (една) длъжност;

- Районна прокуратура – Силистра – 1 (една) длъжност;

- Районна прокуратура – Бургас – 6 (шест) длъжности;

- Районна прокуратура – Ямбол – 1 (една) длъжност.

В четиринадесетдневния срок от обнародване на решението за обявяване на конкурса в Държавен вестник, бр. 13/14.02.2025 г. (от 15.02.2025 г. до 28.02.2025 г., включително), заявления за участие в конкурсната процедура подават 390 (триста и деветдесет) кандидати. След извършената проверка на документите им по реда на чл. 182, ал. 1 от ЗСВ, с решение по протокол № 10/25.03.2025 г., Комисията по атестирането и конкурсите към Прокурорската колегия на Висшия съдебен съвет (Комисията), допусна до участие в процедурата 384 (триста осемдесет и четири) кандидати. Видно от утвърдените списъци, 6 (шестима) кандидати не са допуснати, тъй като не отговарят в пълнота на изискването на чл. 164, ал. 2 от ЗСВ.

С решение по протокол № 11/26.03.2025 г. и протокол № 13/09.04.2025 г. Колегията определи чрез жребий поименния състав на конкурсната комисия, която да проведе конкурса, с редовни членове: Любомир Цанков Русев – прокурор в Софийска градска прокуратура, Веселин Якимов Минков – прокурор в Окръжно прокуратура – Разград, Албена Истилиянова Рачева – прокурор в Софийска градска прокуратура, Георги Иванов Георгиев – прокурор в Софийска градска прокуратура, проф. д-р Иван Захариев Сълов – хабилитиран учен по наказателноправни науки в Русенски университет „Ангел Кънчев“, както и резервни членове: Мария Димитрова Малинова – прокурор в Софийска градска прокуратура и проф. д.ю.н. Йонко Димитров Кунчев – хабилитиран учен по наказателноправни науки във Варненския свободен университет „Черноризец Храбър“. На заседание, проведено на 10.04.2025 г., конкурсната комисия конституира състава си и избра за свой председател Любомир Русев – прокурор в Софийска градска прокуратура.

Конкурсът е проведен от конкурсната комисия на два етапа – писмен и устен изпит, съобразно правилата разписаните в Закона за съдебната власт и в Наредба № 1 от 9 февруари 2017 г. за конкурсите за магистрати и за избор на административни ръководители в органите на съдебната власт (Наредбата).

С решение по протокол № 9/12.03.2025 г. (обн. в ДВ бр. 21/14.03.2025 г.) Колегията определи, на основание чл. 180, ал. 2, т. 4 от ЗСВ, датата, часа и мястото на провеждане на писмения изпит по конкурса, както следва: дата – 10 май 2025 г. (събота), час - 9.00, място – аудитории 272 и 292, Софийски университет „Св. Климент Охридски“, бул. „Цар Освободител" № 15, гр. София.

От явилите се на писмения изпит 315 (триста и петнадесет) кандидати, от които 1 (един) подава отказ от участие в писмения изпит, допуснатите до следващия етап на конкурса, получили оценка не по-ниска от много добър „4,50“ на казуса и оценка не по-ниска от много добър „4,50“ на теста, са 298 (двеста деветдесет и осем).

Устният изпит, проведен в периода от 16.06.2025 г. до 25.06.2025 г., включително, съгласно изискванията на чл. 185, ал. 1 от ЗСВ, издържат всички явили се 140 (сто и четиридесет) кандидати, които са получили оценка не по-ниска от добър „4.00“.

Въз основа на резултатите от двата изпита, конкурсната комисия извърши класиране на кандидатите, на основание чл. 186а, ал. 1 от ЗСВ, чрез подреждането им по бал, който се образува като сбор от оценките на писмения и устния изпит. При равен резултат е класиран кандидатът с по-висок общ успех от държавните изпити, а в случай на съвпадение и по този критерий е класиран кандидатът с по-висок общ успех от следването му за придобиване на висшето юридическо образование по специалността „Право“. Класирането е публикувано на интернет страницата на Висшия съдебен съвет на 26.06.2025 г. като в 3-дневния срок по чл. 29, ал. 3 от Наредбата, Диана Димчова Пеева – класирана на 12-тото си желание за Районна прокуратура – Добрич, заяви че няма да встъпи на тази длъжност и няма да участва повече в класирането.

Предвид подаденото заявление, Комисията, с решение по протокол № 22/01.07.2025 г., извърши второ класиране, касаещо Районна прокуратура – Добрич. Следващият по ред в класирането кандидат за органа Вера Пейова подава отказ за заемане на длъжността в Районна прокуратура – Добрич. Така, Георги Казаков – класиран по първото класиране на седмото му желание за Районна прокуратура – Търговище, е прекласиран на четвърто желание за Районна прокуратура – Добрич, поради което длъжността „прокурор“ в Районна прокуратура – Търговище се овакантява и на нея е класирана Радослава Петрова. В хода на процедурата, извън 3-дневния срок по чл. 29, ал. 3 от Наредбата, кандидатите Кристина Янкулова – класирана за Районна прокуратура – Бургас, Лидия Пенева-Стоилова – класирана за Районна прокуратура – Кюстендил, Констанин Койчев – класиран за Районна прокуратура – Смолян, както и Мерджан Мехмед депозираха откази от участие в конкурса.

С оглед своевременното усвояване на всички конкурсни длъжности, Комисията, с решение по протокол № 27/16.07.2025 г., извърши трето класиране. Така за Районна прокуратура – Бургас, на длъжността е прекласирана Вера Пейова, което се явява нейно шесто желание. На свободната длъжност за Районна прокуратура - Кюстендил се класира по първо желание Татяна Василева. Симона Вълова е прекласирана за Районна прокуратура – Смолян, което се явява нейно девето желание. На овакантената длъжност за Районна прокуратура – Силистра е класирана Румяна Димитрова, което е нейно трето желание. Класиран е и Явор Захариев на овакантената длъжност за Районна прокуратура – Шумен, което е негово шестнадесето желание. След така извършеното класиране всички кандидати подават заявление, че ще заемат длъжността, на която са класирани в случай, че не бъдат прекласирани на по-предно от заявените им желания при следващо класиране.

В изпълнение на чл. 186а, ал. 3, във връзка с ал. 4 от ЗСВ, на Комисията по атестирането и конкурсите е предоставена цялата конкурсна документация по проведения конкурс за първоначално назначаване, в това число протоколът за резултатите от класирането, писмените заявления на класираните кандидати по реда на чл. 29, ал. 3 от Наредбата, както и приетите, съгласно чл. 186а, ал. 2 от ЗСВ, от Комисия по професионална етика към Прокурорската колегия на ВСС, становища за притежаваните от кандидатите нравствени качества, от които е видно, че всички притежават необходимите нравствени качества за заемане на длъжността „прокурор“ в районните прокуратура.

Предвид гореизложеното Комисията счита, че конкурсната процедура е проведена при спазване на разпоредбите на Закона за съдебната власт и на Наредба № 1 от 09 февруари 2017 г. за конкурсите за магистрати и за избор на административни ръководители в органите на съдебната власт, с оглед на което и на основание чл. 186а, ал. 3 от ЗСВ, *след проведено гласуване с вдигане на ръка и при обявения резултат 8 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**3.1. ПРЕДЛАГА**, **на основание чл. 186а, ал. 3 от ЗСВ, на ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ** да проведе гласуване, като на свободните 30 (тридесет) длъжности „прокурор” в районните прокуратури назначи класираните кандидати по поредността на класирането, до попълване на свободните местата.

**3.2. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ДОПУСНЕ**, на основание чл. 60, ал. 1 от АПК, предварително изпълнение на решението си по Протокол № 26/23.07.2025 г., т. 3, с което, на основание чл. 160 във връзка с чл. 186а, ал. 4 от ЗСВ, са назначени класираните кандидати.

*Мотиви: В настоящия случай е налице хипотезата на чл. 60, ал. 1 от АПК за допускане на предварително изпълнение на решенията за назначаване на 30 длъжности „прокурор“ в районните прокуратури, а именно – за защита на особено важен обществен интерес, обоснован от факта, че попълването на голям брой незаети длъжности е в интерес за ефективното изпълнение на конституционни и законови правомощия на органите на съдебна власт за достъп до правосъдие.*

*Предварителното изпълнение ще способства за цялостното кадрово укрепване на тези органи на съдебна власт, предвид и многобройните искания от административни ръководители за предприемане на действия за запълване на щатната численост. Отлагане или забавяне изпълнението на решението във времето ще засегне по негативен начин работата на районните прокуратури в страната. Именно органите на районно ниво са „най – близо“ до гражданите и съответно кадровата им необезпеченост би засегнала много голям кръг от лица.* *От компетентността на районните прокуратури са всички наказателни дела, освен подсъдните на окръжен съд, респективно окръжна прокуратура. В предвидените със закон случаи прокурорите от районните прокуратури участват в граждански дела, подсъдни на районен съд.* *В компетентността на прокурорите на районно ниво е да образуват и ръководят разследването, повдигат и поддържат обвинението за престъпления от общ характер по голям брой престъпления.* *От компетентността на прокуратурите на районно ниво е решаване въпросите на досъдебното производство, свързани с преобразуване, прекратяване, спиране на наказателно производство, разпореждане с веществените доказателства, отводи на разследващите органи и други; извършване на проверки и внасяне на предложения за задължителни лечения по чл.157 от ЗЗ. В обобщение - забавянето на кадровото обезпечение на районните прокуратури, чиято компетентност е от широк спектър, би засегнало по негативен начин обществени отношения с висока важност и голям кръг от лица.*

*В допълнение защитата на особено важен обществен интерес и дали от закъснение на изпълнението на акта могат да настъпят значителни вреди следва да се прецени именно от гледна точка на статута на кандидатите за длъжността „прокурор“ в районните прокуратури. Същите съобразно разписаното в чл. 164, ал. 1 от ЗСВ са лица, които имат най-малко три години стаж, тоест става въпрос за юристи с опит, които след назначаването им за магистрати и съответно встъпването им в длъжност, ще започнат своевременно да изпълняват служебните си задължения.*

*В заключение следва да бъде посочено, че предварителното изпълнение на решенията не би могло да засегне неблагоприятно нечии права и интереси, напротив. Също така да бъде нарушен и принципът на съразмерност по чл. 6 от АПК, тъй като административният акт и неговото изпълнение не засягат права и интереси в по-голяма степен от най-необходимото за целта, за която актът се издава.*

**3.3.** Решението по т. 3.2. може да се обжалва пред Върховния административен съд в 3-дневен срок от съобщаването му.

**3.4. ВНАСЯ** предложенията в заседанието на Прокурорската колегия на Висшия съдебен съвет, насрочено на 23.07.2025 г., за разглеждане и произнасяне.

4. Искане от изпълняващия функциите „административен ръководител“ на Софийска градска прокуратура за командироване на Пламен Дончев Петков – прокурор в Софийска районна прокуратура в Софийска градска прокуратура.

*След проведено гласуване с вдигане на ръка и при обявения резултат 8 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**4.1.** **ИЗРАЗЯВА ПОЛОЖИТЕЛНО СТАНОВИЩЕ,** на основание чл. 147 от ЗСВ,за командироването на Пламен Дончев Петков – прокурор в Софийска районна прокуратура в Софийска градска прокуратура. При издаването на заповедта за командироване, следва да се съобрази предвидения 6 месечен срок в разпоредбата на чл. 147, ал. 4 от ЗСВ, а именно същият да не бъде надвишаван в рамките на 2025 г.

**4.2.** Решението да се изпрати на Върховна касационна прокуратура и на административния ръководител на Софийска градска прокуратура, за сведение.

5. Предложение от изпълняващия функциите „главен прокурор“ на Република България за командироване на Мария Димитрова Малинова – прокурор в Софийска градска прокуратура във Върховна касационна прокуратура.

*След проведено гласуване с вдигане на ръка и при обявения резултат 8 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**5.1.** **ИЗРАЗЯВА ПОЛОЖИТЕЛНО СТАНОВИЩЕ,** на основание чл. 147 от ЗСВ,за командироването на Мария Димитрова Малинова – прокурор в Софийска градска прокуратура във Върховна касационна прокуратура. При издаването на заповедта за командироване, следва да се съобрази предвидения 6 месечен срок в разпоредбата на чл. 147, ал. 4 от ЗСВ, а именно същият да не бъде надвишаван в рамките на 2025 г.

**5.2.** Решението да се изпрати на Върховна касационна прокуратура за сведение.

ПРЕДЛОЖЕНИЕ ЗА ПЕРИОДИЧНО АТЕСТИРАНЕ

6. Предложение от административния ръководител на Окръжна прокуратура – Благоевград за периодично атестиране на Милена Милева Милева – прокурор в Окръжна прокуратура – Благоевград.

*След проведено гласуване с вдигане на ръка и при обявения резултат 8 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**6.1. ОТКРИВА**, на основание чл. 196, ал. 1, т. 3 от ЗСВ, процедура за периодично атестиране на Милена Милева Милева – прокурор в Окръжна прокуратура – Благоевград, за периода 25.07.2020 г. – 25.07.2025 г.

**6.2.** **ВЪЗЛАГА** на постоянната атестационна комисия при Апелативна прокуратура – София, на основание чл. 204, ал. 8 от ЗСВ, във вр. чл. 50, ал. 3 от Наредба 3/23.02.2017 г., да извърши проверка на дейността на магистрата и да направи предложение за комплексна оценка.

ПРЕДЛОЖЕНИЯ ЗА ПОВИШАВАНЕ НА МЯСТО В ПО-ГОРЕН РАНГ

7. Оттеглена.

8. Предложение от административния ръководител на Районна прокуратура – Самоков за повишаване на Десислава Иванова Стоименова – заместник на административния ръководител – заместник-районен прокурор на Районна прокуратура – Самоков, с ранг „прокурор в АП“, на място в по-горен ранг „прокурор във ВКП“.

*След проведено гласуване с вдигане на ръка и при обявения резултат 8 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**8.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПОВИШИ**, на основание чл. 234 от ЗСВ, Десислава Иванова Стоименова – заместник на административния ръководител – заместник-районен прокурор на Районна прокуратура – Самоков, с ранг „прокурор в АП“, на място в по-горен ранг „прокурор във ВКП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

**8.2. ВНАСЯ** предложението в заседанието на Прокурорската колегия на Висшия съдебен съвет, насрочено за 23.07.2025 г., за разглеждане и произнасяне.

9. Предложение от Иво Величков Боев – заместник на административния ръководител – заместник-районен прокурор на Софийска районна прокуратура, с ранг „прокурор в АП“, за повишаване на място в по-горен ранг „прокурор във ВКП“.

*След проведено гласуване с вдигане на ръка и при обявения резултат 8 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**9.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПОВИШИ**, на основание чл. 234 от ЗСВ, Иво Величков Боев – заместник на административния ръководител – заместник-районен прокурор на Софийска районна прокуратура, с ранг „прокурор в АП“, на място в по-горен ранг „прокурор във ВКП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

**9.2. ВНАСЯ** предложението в заседанието на Прокурорската колегия на Висшия съдебен съвет, насрочено за 23.07.2025 г., за разглеждане и произнасяне.

10. Предложение от Борислав Красимиров Георгиев – прокурор в Софийска районна прокуратура, с ранг „прокурор в АП“, за повишаване на място в по-горен ранг „прокурор във ВКП“.

*След проведено гласуване с вдигане на ръка и при обявения резултат 8 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**10.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПОВИШИ**, на основание чл. 234 от ЗСВ, Борислав Красимиров Георгиев – прокурор в Софийска районна прокуратура, с ранг „прокурор в АП“, на място в по-горен ранг „прокурор във ВКП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

**10.2. ВНАСЯ** предложението в заседанието на Прокурорската колегия на Висшия съдебен съвет, насрочено за 23.07.2025 г., за разглеждане и произнасяне.

11. Предложение от Теодора Сашева Николова-Серева – прокурор в Софийска районна прокуратура, с ранг „прокурор в АП“, за повишаване на място в по-горен ранг „прокурор във ВКП“.

*След проведено гласуване с вдигане на ръка и при обявения резултат 8 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**11.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПОВИШИ**, на основание чл. 234 от ЗСВ, Теодора Сашева Николова-Серева – прокурор в Софийска районна прокуратура, с ранг „прокурор в АП“, на място в по-горен ранг „прокурор във ВКП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

**11.2. ВНАСЯ** предложението в заседанието на Прокурорската колегия на Висшия съдебен съвет, насрочено за 23.07.2025 г., за разглеждане и произнасяне.

ПОЛУЧЕНА ЧАСТ IX НА ЕФ – БЕЗ ВЪЗРАЖЕНИЕ

12. Периодично атестиране на Радослав Георгиев Воруков – заместник на административния ръководител – заместник-районен прокурор на Районна прокуратура – Бургас.

*След проведено гласуване с вдигане на ръка и при обявения резултат 8 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**12.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРОВЕДЕ**, на основание чл. 196, ал. 1, т. 3 от ЗСВ, периодично атестиране на Радослав Георгиев Воруков – заместник на административния ръководител – заместник-районен прокурор на Районна прокуратура – Бургас.

**12.2.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРИЕМЕ**, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Радослав Георгиев Воруков – заместник на административния ръководител – заместник-районен прокурор на Районна прокуратура – Бургас.

**12.3. ВНАСЯ** предложенията в заседанието на Прокурорската колегия на Висшия съдебен съвет, насрочено за 23.07.2025 г., за разглеждане и произнасяне.

13. Периодично атестиране на Витан Георгиев Танев – прокурор в Районна прокуратура – Самоков.

*След проведено гласуване с вдигане на ръка и при обявения резултат 8 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**13.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРОВЕДЕ**, на основание чл. 196, ал. 1, т. 3 от ЗСВ, периодично атестиране на Витан Георгиев Танев – прокурор в Районна прокуратура – Самоков.

**13.2.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРИЕМЕ**, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Витан Георгиев Танев – прокурор в Районна прокуратура – Самоков.

**13.3. ВНАСЯ** предложенията в заседанието на Прокурорската колегия на Висшия съдебен съвет, насрочено за 23.07.2025 г., за разглеждане и произнасяне.

14. Периодично атестиране на Ваня Атанасова Прокопова – прокурор в Районна прокуратура – Пловдив.

*След проведено гласуване с вдигане на ръка и при обявения резултат 8 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**14.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРОВЕДЕ**, на основание чл. 196, ал. 1, т. 3 от ЗСВ, периодично атестиране на Ваня Атанасова Прокопова – прокурор в Районна прокуратура – Пловдив.

**14.2.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРИЕМЕ**, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Ваня Атанасова Прокопова – прокурор в Районна прокуратура – Пловдив.

**14.3. ВНАСЯ** предложенията в заседанието на Прокурорската колегия на Висшия съдебен съвет, насрочено за 23.07.2025 г., за разглеждане и произнасяне.

15. Периодично атестиране на Мирослав Емилов Йосифов – прокурор в Окръжна прокуратура – Пловдив.

*След проведено гласуване с вдигане на ръка и при обявения резултат 8 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**15.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРОВЕДЕ**, на основание чл. 196, ал. 1, т. 3 от ЗСВ, периодично атестиране на Мирослав Емилов Йосифов – прокурор в Окръжна прокуратура – Пловдив.

**15.2.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРИЕМЕ**, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Мирослав Емилов Йосифов – прокурор в Окръжна прокуратура – Пловдив.

**15.3. ВНАСЯ** предложенията в заседанието на Прокурорската колегия на Висшия съдебен съвет, насрочено за 23.07.2025 г., за разглеждане и произнасяне.

РАЗПРЕДЕЛЯНЕ НА ПРЕПИСКИ

16. Разпределяне на преписки по открити процедури за атестиране по докладчици.

*След проведено гласуване с вдигане на ръка и при обявения резултат 8 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**16.1.** При спазване принципа на случайния подбор, разпределя по докладчици преписките по открити процедури за атестиране на магистрати, както следва:

|  |  |  |  |  |
| --- | --- | --- | --- | --- |
| **№** | **Съдебен орган** | **Магистрат** | **Длъжност** | **ДОКЛАДЧИК** |
| **1** | ОСлО-ОП-Добрич | **Евгения Йорданова Стоянова** | следовател | **Павел Колмаков** |
| **2** | ВОП-Пловдив | **Христо Атанасов Анчев** | изпълняващ функциите „административен ръководител – военно-окръжен прокурор“ | **Евгени Иванов** |
| **3** | РС-Пловдив/  РП-Смолян | **Вихра Милкова Къдринска** | съдия/прокурор | **Радосвета Раева** |
| **4** | ОП-Стара Загора | **Андреан Георгиев Сутров** | прокурор | **Симона Попова** |
| **5** | РП-Пловдив | **Бригита Пламенова Байрякова** | прокурор | **Стелиана Кожухарова** |
| **6** | РП-Добрич | **Цветелина Куманова Куманова** | прокурор | **Пламен Найденов** |

ДОПЪЛНИТЕЛНИ ТОЧКИ

РАЗНИ

17. Определяне на изпълняващ функциите „административен ръководител – районен прокурор“ на Софийска районна прокуратура.

*След проведено гласуване с вдигане на ръка и при обявения резултат 8 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**17.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОТМЕНИ**, считано от 23.07.2025 г., решението на Прокурорската колегия на Висшия съдебен съвет, която на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет по протокол № 6/15.02.2024 г., т. 2, с което на основание чл. 175, ал. 4, изр. 2 от ЗСВ, Светлана Димитрова Митова, като прокурор във Върховна прокуратура, е определена за изпълняващ функциите „административен ръководител – районен прокурор" на Софийска районна прокуратура.

**17.2.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ**, на основание чл. 175, ал. 4, изр. 2 от ЗСВ, Марин Александров Малчев – заместник на административния ръководител – заместник-окръжен прокурор на Окръжна прокуратура - София, за изпълняващ функциите „административен ръководител – районен прокурор" на Софийска районна прокуратура, с ранг „прокурор в АП", с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от 23.07.2025 г. до встъпване в длъжност на нов административен ръководител.

**17.3.** Решенията по т. 17.1. и т. 17.2. могат да се обжалват пред Върховния административен съд в 14-дневен срок от съобщаването им.

**17.4.** **ВНАСЯ** предложенията в заседанието на Прокурорската колегия на Висшия съдебен съвет, насрочено на 23.07.2025 г., за разглеждане и произнасяне.

18. Извлечение от протокол № 23/21.07.2025 г. на Комисията по атестирането и конкурсите към Съдийската колегия на Висшия съдебен съвет, т. С-24, относно открита процедура за периодично атестиране на Жулиета Цонева Стоянова - съдия в Районен съд – Нови Пазар, която е заемала длъжността „прокурор“ в Районна прокуратура - Шумен, за периода 25.06.2020 г. - 16.10.2023 г.

*След проведено гласуване с вдигане на ръка и при обявения резултат 8 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**18.1. ВЪЗЛАГА** на Постоянната атестационна комисия към Апелативна прокуратура - Варна, на основание чл. 204, ал. 8 от ЗСВ, във вр. чл. 50, ал. 3 от Наредба 3/23.02.2017 г., да извърши проверка на дейността на Жулиета Цонева Стоянова - съдия в Районен съд – Нови Пазар, за периода 25.06.2020 г. - 16.10.2023 г., през който е заемала длъжността „прокурор“ в Районна прокуратура - Шумен, и да направи предложение за комплексна оценка.

*Мотиви: С решение на Комисията по атестирането и конкурсите към Съдийската колегия на Висшия съдебен съвет по Протокол № 23 от 21.07.2025 г., т. С-24, на основание чл. 196, ал. 1, т. 3 от ЗСВ, е открита процедура за периодично атестиране на* *Жулиета Цонева Стоянова - съдия в Районен съд – Нови Пазар, за периода 25.06.2020 г. - 25.06.2025 г.*

*Доколкото през част от така определения атестационен период, Жулиета Стоянова заема длъжността „прокурор“ в Районна прокуратура - Шумен, а именно от 25.06.2020 г. до 16.10.2023 г., Постоянната атестационна комисия към Апелативна прокуратура - Варна следва да извърши проверка на дейността на магистрата и да направи предложение за комплексна оценка.*

ЕДИНЕН ФОРМУЛЯР

19. Периодично атестиране на Лилия Ангелова Кариева - прокурор в Софийска районна прокуратура.

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**19.1. ПРИЕМА ИЗЦЯЛО** предложението на Постоянната атестационна комисия при Апелативна прокуратура - София, за комплексна оценка на Лилия Ангелова Кариева - прокурор в Софийска районна прокуратура.

**19.2. ИЗГОТВЯ**, на основание чл. 204а, ал. 3, т. 3 от ЗСВ, комплексна оценка от периодично атестиране „МНОГО ДОБРА“ на Лилия Ангелова Кариева - прокурор в Софийска районна прокуратура.

**19.3. ПРЕДОСТАВЯ**, на основание чл. 205, ал. 1 от ЗСВ, на Лилия Ангелова Кариева - прокурор в Софийска районна прокуратура, изготвената комплексна оценка от атестирането, за запознаване.

**ПРЕДСЕДАТЕЛ НА КОМИСИЯТА**

**ПО АТЕСТИРАНЕТО И КОНКУРСИТЕ КЪМ**

**ПРОКУРОРСКАТА КОЛЕГИЯ НА ВСС:**

**/П/**